הוועדה המיוחדת למאבק בשימוש בסמים ובאלכוהול, כנסת 25, פרוטוקול מספר 1, 2023-01-31 00:00

בועז ביסמוט: תודה רבה, פה אחד, הישג גדול

בועז ביסמוט:  אני רוצה להודות קודם ליושב-ראש הכנסת, הוא נמצא פה איתנו ואני רוצה להודות לו על האמון, בכלל על כל ההתנהלות

בועז ביסמוט:  אני חייב לו תודה גדולה עוד לפני אבל זה יישאר בינינו, הוא אחד האנשים שאני יותר מעריך בפוליטיקה הישראלית והוא יודע את זה היטב

בועז ביסמוט:  אופיר כץ, עוד אחד מהכוחות הטובים ואפילו המובילים היום, מתוקף תפקידו בסיעה שלנו, בסיעת הליכוד, סיעה שאני באופן אישי מאוד גאה בה

בועז ביסמוט:  אני באתי מעולם התקשורת, כפי שידוע לכם, אתם יודעים כיצד הליכוד מתואר בחוץ, ואז אתה בא פנימה ואתה רואה שזאת הסיעה מספר אחת, כל אחד איכותי ביותר ואני מתכוון לכל 32 החברים שלי ואני חייב להם גם את המינוי הזה היום

בועז ביסמוט:       אני רוצה להודות גם לחברי הוועדה

בועז ביסמוט:  יצא לי לשבת עם מנהלת הוועדה, בת שבע פנחסוב, אם עוד היו לי היסוסים כלשהם, אז אחרי משהו כמו 41 שניות יחד אתה, אני כבר משוכנע שאני היום בוועדה הכי טובה, לא בישראל אלא בעולם כולו, את הכנסת והחדרת בי הרבה מאוד מוטיבציה

בועז ביסמוט:       אני רוצה להודות לכל חברי הוועדה על בחירתם בי, ליושב-ראש הוועדה המיוחדת למאבק בשימוש בסמים ובאלכוהול

בועז ביסמוט:  אני יכול להבטיח להם דבר אחד, שאני אעשה את כל הנדרש על מנת לתת מענים איכותיים לתופעה של התמכרויות, על כל סוגיה, מישוריה ורבדיה

בועז ביסמוט:  צריך לדעת גם שנושא ההתמכרויות לא מצומצם רק לסמים ואלכוהול, דיברנו על זה יחד, מנהלת הוועדה

בועז ביסמוט:  התמכרויות זה דווקא נושא מאוד מעניין, אני אבא לילדים קטנים, אני יכול להגיד לכם שיש התמכרויות למסכים, כמובן להימורים, להתנהגויות מסוכנות שנובעות פעמים רבות ממצוקה אישית, נפשית, פיזית או מנטלית

בועז ביסמוט:  אני יכול להבטיח לכם שבמסגרת הוועדה הזאת אנחנו נביא לשיתופי פעולה בין משרדי ממשלה שונים, עם ארגוני החברה האזרחית, בין המשרדים לבין ארגוני החברה הישראלית, כדי לאתר את התופעות המטרידות ביותר שמטילות צל כבד על החברה ועל האנושות כולה

בועז ביסמוט:  אני יכול להבטיח, שאנחנו נעניק לכל אדם את העזרה הנדרשת לו, ללא יוצא מן הכלל

בועז ביסמוט:       זאת ההזדמנות להגיד פה, אני חבר כנסת מטעם הליכוד וזאת פנייה לאותם אלה שלא הצביעו לנו ואפילו אלה שמפגינים נגדנו, אנחנו פה לשרת גם אותם ומן הסתם גם כאלה שלא תמיד יהיו באג'נדה שלי, אני פה אעשה את כל מה שאני יכול כדי לעזור להם על הצד הטוב ביותר

בועז ביסמוט:  אני יודע שעבודה רבה מאוד ניצבת לפנינו, זה אף פעם לא הפחיד אותנו

בועז ביסמוט:  כאשר יצאתי למסע הזה של הצטרפות לפוליטיקה הישראלית, שאלו אותי, איזה תפקיד אתה רוצה? אמרתי, שאני באתי לשרת ולא לקבל שירות, עצם העובדה שאני יושב-ראש של הוועדה הזאת, שהיא ועדה שאתה בא רק מתוקף הנתינה, היא הוכחה לכך

בועז ביסמוט:  רק התחלנו, יהיה מעניין, יהיה מרתק

בועז ביסמוט:  עד היום אני לא זוכר שהייתי במקום שהיה משמעם בו, ובכלל, הנושא הוא מאוד אקטואלי

בועז ביסמוט:  תודה רבה על האמון ואנחנו נעשה ונצליח

בועז ביסמוט:  תודה רבה

אמיר אוחנה: יושב-ראש הוועדה, חברי הטוב חבר הכנסת בועז ביסמוט, יושב-ראש הקואליציה ויושב-ראש ועדת הכנסת, חברי הטוב חבר הכנסת אופיר כץ, חברינו, חבר הכנסת בצלאל, כל הנוכחים והנוכחות הנכבדים

אמיר אוחנה:  התלבטתי קצת האם לתת את הברכה הסטנדרטית שאנחנו בימים האלה עושים סבבים בכל הוועדות, מברכים, לפעמים קצת יותר באריכות, לפעמים קצת פחות, אבל בכל זאת אני רוצה להגיד מילה גם על הוועדה וגם על היושב-ראש

אמיר אוחנה:  אחד הנושאים הכי שנויים במחלוקת - ומיד אגיד גם מדוע – הוא הנושא של לגליזציה

אמיר אוחנה:  מן הסתם זה יהיה נושא שיידון בוועדה, באופן כזה, באופן אחר, אולי אפילו בכמה מופעים

אמיר אוחנה:  אני הייתי עורך דין בתחום הפלילי, לפני שנכנסתי לכנסת עסקתי משך כעשור בתחום הזה

אמיר אוחנה:  אני זוכר דיון אחד שהשפיע עליי במיוחד

אמיר אוחנה:  ראיתי מאות, אולי אפילו אלפי דיונים בנושאים שונים אבל אני זוכר את עצמי יושב, ממתין לתורי - אתם יודעים, בבית משפט יש ערימה של תיקים ועורכי הדין מתחלפים לפי התיקים – ולפניי אדם כבן 50, אב לחמישה, שנאשם בפשע האיום והנורא של גידול עציץ ובתוכו מריחואנה

אמיר אוחנה:  הוא לא עשה את זה לצורך מסחר, הוא עשה אז לשימוש עצמי

אמיר אוחנה:  והוא מספר לשופטת שאמורה לגזור את דינו, אדם די פשוט, בוודאי לא אדם שאפשר להגדיר אליטה וגם לא אדם שאפשר להגדיר בתחתית, אדם נורמטיבי רגיל

אמיר אוחנה:  הוא מספר, אני אב לחמישה, הבן הבכור שלי עומד להתגייס והוא מבקש להתחשב בו

אמיר אוחנה:  הייתה בעיה, כי היה לו מאסר על תנאי על אותה עבירה

אמיר אוחנה:  האבא הזה אב לחמישה, אדם שבדרך כלל תורם לחברה, לא מזיק לחברה, מצא את עצמו בסוף הדיון הזה במאסר בפועל, בית סוהר

אמיר אוחנה:  לא יזכה ללוות את בנו בגיוס שלו

אמיר אוחנה:       כל חוק שאנחנו מחוקקים, בהגדרה, מגביל את החירות

אמיר אוחנה:  עולם בלי חוקים בכלל זה אנרכיה

אמיר אוחנה:  אנחנו לא רוצים לחיות בעולם כזה כי החוקים גם מגנים עלינו מפני מי שרוצה לפגוע בנו, זה גם חלק מהרעיון של חוקים

אמיר אוחנה:  אבל אנחנו כן דורשים מעצמנו כמחוקקים בבית הזה, שהפגיעה בחירות תהיה רק במקום שבו זה נדרש והכרחי ומינימאלי

אמיר אוחנה:  וזו שאלה שטובה בין היתר גם לוועדה הזאת

אמיר אוחנה:  לדעתי, אני הייתי שר המשפטים הראשון, שהביע תמיכה בלגליזציה

אמיר אוחנה:  כמובן זה לא שאלה רק של שחור לבן, אפשר בתנאים מסוימים, אפשר במידתיות כזאת או אחרת

אמיר אוחנה:  אני חושב שאנחנו חלוקים בעניין הזה, אם אני לא טועה

בועז ביסמוט: אנחנו חלוקים

אמיר אוחנה: בסדר, אנחנו יכולים להיות חלוקים

אמיר אוחנה:  לפעמים, לעיתים נדירות, יש בבית הזה מחלוקות, דבר שקורה

בועז ביסמוט: בנועם אבל

אמיר אוחנה: בוודאי

אמיר אוחנה:  ובהחלט יש טיעונים חזקים מאוד גם למתנגדים, אני לא מכחיש את זה

אמיר אוחנה:  אני לא טוען, האמת כולה אצלנו

אמיר אוחנה:  אבל זה יהיה מעניין לעקוב אחרי הוועדה, אחרי הדיונים, הדעות השונות, ההצדקות השונות, בוודאי שיבואו גם אנשים שיעידו מהחוויות האישיות שלהם

אמיר אוחנה:  אני כן חושב שהוועדה הזאת היא ועדה, בגלל כל מה שאמרתי, שתמשוך עניין ציבורי ולכן אני מאוד שמח שאתה הוא היושב-ראש של הוועדה הזאת

אמיר אוחנה:  אני חושב שאנחנו התברכנו – דיברת על זה – בחברי כנסת מצוינים בכנסת הזאת, שיודעים להביא לידי ביטוי את העמדות שלהם בצורה רצינית, עמוקה, אינטליגנטית, ואין לי ספק שכך יהיה גם בראשות היושב-ראש הזה, חברי הטוב, חבר הכנסת בועז ביסמוט

אמיר אוחנה:  התברכנו בך גם כחבר כנסת וגם עכשיו, החל מעכשיו כיושב-ראש הוועדה

אמיר אוחנה:  אני מאחל לך דיונים פוריים, מוצלחים ושתצליחו להגיע למתווה הנכון וזה קשה

אמיר אוחנה:  זה קשה, אלה נושאים מאוד שנויים במחלוקת ואני מאחל לכם שתגיעו להחלטות הנכונות

בועז ביסמוט: תודה רבה

בועז ביסמוט:  הציבור מקשיב לנו בעניין רב, אתה יודע שהנושא של לגליזציה הוא נושא טעון ואולי זאת הזדמנות לבוא ולהגיד עכשיו, שבתור יושב-ראש, מחובתי אפילו להקשיב לכל הדעות כמו כל שמרן טוב

בועז ביסמוט:  כל שמרן טוב הוא גם אדם מאוד פתוח, חסיד האבולוציה

בועז ביסמוט:  יבואו לכאן כמוך, כבוד היושב-ראש, שתומכים ויצליחו לשכנע אותי, נקשיב להם

בועז ביסמוט:  הוועדה הזאת פתוחה בפני כולם וכל דעה פה לגיטימית כל זמן שהיא חוקית ומטיבה עם האזרח

אברהם בצלאל: ברשות היושב-ראש, ידידי היקר, חבר הכנסת אוחנה, גם יושב-ראש הקואליציה, יושב-ראש  ועדת הכנסת, מהרגע הראשון רואים אדם צנוע, רגוע, נחוש והכול בנועם, אופיר, אתה משרה לנו הרבה רוגע ויש הרבה מה ללמוד ממך

אברהם בצלאל:  כמובן יושב-ראש הוועדה, אגיד לך את האמת, כשנכנסתי לפה הייתי בטוח שאני בא כחבר, לברך אותך, ופתאום אני שומע שאני גם חבר בוועדה הזאת

אברהם בצלאל:  כמו שאמרת, יהיה מעניין

אברהם בצלאל:  אין לי ספק שתמיד ליד בועז מעניין, לא משנה באיזה שעה, אם זה ביום או בלילה

אברהם בצלאל:  בלילות הארוכים אתה שומע את בועז תמיד אומר את המשפט הנכון, בזמן הנכון ובמקום הנכון

אברהם בצלאל:  כמו שרואים על בועז, הוא בא לעבוד

אברהם בצלאל:  אני מאחל לכולנו בהצלחה, מאחל לך כיושב-ראש הוועדה הצלחה, ועדה מאוד מיוחדת, אני מקווה שהיא תישאר להרבה זמן כי הנושאים בשימוש בסמים ובאלכוהול וכל מה שאמרת מסביב, מסכים וכו', לא הולכים להיעלם מהעולם הזה

אברהם בצלאל:  שנעשה ביחד הרבה דברים טובים ובהובלתך כמובן נצליח להצליח למזער עד כמה שאפשר את הנזקים שגורמים לנו הדברים האלו

בועז ביסמוט: תודה רבה

יצחק קרויזר: אדוני יושב-ראש הכנסת, חבר הכנסת אופיר כץ וחבר הכנסת בועז ביסמוט היקר, יושב-ראש הוועדה המאוד מיוחדת הזאת, שזכות נפלה בחלקי להיות חבר בוועדה הזאת בראשותך

יצחק קרויזר:  אני חושב שאתה ראוי מאוד לוועדה הזאת, בשנינות שלך והחוכמה שלך אתה יודע להעביר את המסרים שלך בצורה נעימה וחדה

יצחק קרויזר:  משעמם, אני בטוח שלא יהיה לנו פה אלא יהיה לנו מאוד מעניין

יצחק קרויזר:  נקווה שמפה גם תצא בשורה לחברה הישראלית בנושא שהוא שנוי במחלוקת, נוכל לשמוע פה את כל הצדדים ולקבל החלטות נכונות

בועז ביסמוט: תודה רבה

בועז ביסמוט:  גם בזכותכם

בועז ביסמוט:  חבר הכנסת טייב, בבקשה

יוסף טייב: אדוני יושב-ראש הכנסת, יושב-ראש ועדת הכנסת, ואדוני היושב-ראש, ידידי, יושב-ראש ועדת הסמים ואלכוהול

יוסף טייב:  התחלתי את הכנסת שלי בכנסת העשרים ושלוש, לפני שנתיים, התחלתי כחבר בוועדה הזאת

יוסף טייב:  אני יכול להגיד לך, שאין ראוי ומתאים ממך בשביל להוביל את הנושא והמאבק בשימוש בסמים ובאלכוהול, עם הרטוריקה שיש לך וגם בכמה שפות, יש לך יתרון גדול

יוסף טייב:  אין לי ספק, גם כיושב-ראש ועדת החינוך, שיהיו לנו ממשקים משותפים, כי לצערנו, הנוער שלנו נגוע בזה

יוסף טייב:  אני מזמין מעכשיו ועדות משותפות סביב הנושא, בהובלתך

יוסף טייב:  זה נושא שהוא קרוב לליבי ואני חושב שהוא חייב טיפול יסודי כדי להביא לפתרונות

יוסף טייב:  אז בהצלחה רבה

בועז ביסמוט: אני מאוד מודה לך

בועז ביסמוט:  בדברי ההקדמה ששמעתי ממנהלת הוועדה, הגברת פנחסוב, דיברנו על שיתוף הפעולה הפורה שיהיה בינינו

בועז ביסמוט:  תודה רבה, אני זקוק לעזרה של כולכם כדי להצליח, הרי לבד לא מצליחים בחיים

בועז ביסמוט:  אני בא לזה בהתרגשות רבה

בועז ביסמוט:  באתי לכנסת, לא ידעתי שזאת הוועדה שאקבל ואני מאוד שמח היום על כך

בועז ביסמוט:  האתגר הוא גדול, המשוכה גבוהה אבל נעבור אותה למען כלל אזרחי ישראל

בועז ביסמוט:  תודה רבה לכולם, הישיבה נעולה